ddrg/super_eurlex huggingface dataset:
Απόφαση του Συμβουλίου

της 18ης Σεπτεμβρίου 2000

για το διορισμό τεσσάρων τακτικών και επτά αναπληρωματικών μελών από την Ιταλία στην Επιτροπή των Περιφερειών

(2000/577/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου της 26ης Ιανουαρίου 1998(1) για το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας ότι τέσσερις θέσεις τακτικών μελών και επτά αναπληρωματικών μελών της Επιτροπής των Περιφερειών είναι ελεύθερες μετά από τις παραιτήσεις των κκ. Vannino Chiti, Salvatore Distaso, Giuseppe Nistico και Antonio Rastrelli, τακτικών μελών, και των κκ. Piero Badaloni, Bruno Bracalente, Angelo Raffaele Dinardo, Giancarlo Mori, Federico Palomba, Emilio Sabattini και Marcello Veneziale, αναπληρωματικών μελών, οι οποίες γνωστοποιήθηκαν στο Συμβούλιο στις 7 Ιουνίου, 26 Ιουνίου, 26 Ιουλίου και 28 Αυγούστου 2000,

Έχοντας υπόψη τις προτάσεις της ιταλικής κυβέρνησης,

ΑΠΟΦΑΣΙΖΕΙ:

Άρθρο μόνο

Διορίζονται:

α) τακτικά μέλη της Επιτροπής των Περιφερειών:

ο κ. Claudio Martini εις αντικατάσταση του κ. Vannino Chiti,

ο κ. Raffaele Fitto εις αντικατάσταση του κ. Salvatore Distaso,

ο κ. Giuseppe Chiaravalloti εις αντικατάσταση του κ. Giuseppe Nistico,

ο κ. Antonio Bassolino εις αντικατάσταση του κ. Antonio Rastrelli,

β) αναπληρωματικά μέλη της Επιτροπής των Περιφερειών:

ο κ. Francesco Storace εις αντικατάσταση του κ. Piero Badaloni,

η κα Maria Rita Lorenzetti εις αντικατάσταση του κ. Bruno Bracalente,

ο κ. Filippo Bubbico εις αντικατάσταση του κ. Angelo Raffaele Dinardo,

ο κ. Sandro Biasotti εις αντικατάσταση του κ. Giancarlo Mori,

ο κ. Mario Floris εις αντικατάσταση του κ. Federico Palomba,

ο κ. Flavio Delbono εις αντικατάσταση του κ. Emilio Sabattini,

ο κ. Giovanni Di Stasi εις αντικατάσταση του κ. Marcello Veneziale,

για το υπόλοιπο της θητείας των προκατόχων τους, δηλαδή έως τις 25 Ιανουαρίου 2002.

Βρυξέλλες, 18 Σεπτεμβρίου 2000.

Για το Συμβούλιο

Ο Πρόεδρος

H. Védrine

(1) ΕΕ L 28 της 4.2.1998, σ. 19.
Απόφαση του Συμβουλίου

της 28ης Σεπτεμβρίου 2000

για την αντικατάσταση δύο τακτικών μελών της επιτροπής του Ευρωπαϊκού Κοινωνικού Ταμείου

(2000/C 282/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 147,

τον κανονισμό (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα διαρθρωτικά ταμεία, και ιδίως τα άρθρο 47 και 49(1),

την απόφαση του Συμβουλίου, της 21ης Οκτωβρίου 1998, για το διορισμό των τακτικών και των αναπληρωματικών μελών της επιτροπής του Ευρωπαϊκού Κοινωνικού Ταμείου(2),

την πρόταση της Επιτροπής,

Εκτιμώντας τα ακόλουθα:

(1) Το Συμβούλιο, αποφασίζοντας με βάση την πρόταση της Επιτροπής, διόρισε, με απόφαση της 12ης Οκτωβρίου 1998, τα τακτικά και τα αναπληρωματικά μέλη της επιτροπής του Ευρωπαϊκού Κοινωνικού Ταμείου για την περίοδο που λήγει στις 22 Οκτωβρίου 2001.

(2) Στο μεταξύ, κενώθηκαν θέσεις τακτικών και αναπληρωματικών μελών στην κατηγορία των κυβερνήσεων, των εκπροσώπων των εργοδοτών και των εκπροσώπων των εργαζομένων.

(3) Πρέπει να διορισθούν μέλη της επιτροπής του Ευρωπαϊκού Ταμείου για τις έδρες που έχουν μείνει κενές,

ΑΠΟΦΑΣΙΖΕΙ:

Άρθρο 1

Οι αναφερόμενοι στο παράρτημα διορίζονται μέλη της επιτροπής του Ευρωπαϊκού Ταμείου για το υπόλοιπο διάστημα της θητείας, δηλαδή έως τις 22 Οκτωβρίου 2001.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 28 Σεπτεμβρίου 2000.

Για το Συμβούλιο

Ο Πρόεδρος

P. Moscovici

(1) ΕΕ L 161 της 26.6.1999, σ. 1.

(2) ΕΕ C 330 της 28.10.1998, σ. 1.

ΠΑΡΑΡΤΗΜΑ

>ΘΕΣΗ ΠΙΝΑΚΑ>
Απόφαση του Συμβουλίου

της 17ης Ιουλίου 2000

για την τροποποίηση της απόφασης 1999/311/ΕΚ σχετικά με την έγκριση της τρίτης φάσης του διευρωπαϊκού προγράμματος συνεργασίας για την τριτοβάθμια εκπαίδευση Tempus III (2000-2006)

(2000/460/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,

την πρόταση της Επιτροπής,

τη γνώμη του Ευρωπαϊκού Κοινοβουλίου(1),

τη γνώμη της Οικονομικής και Κοινωνικής Επιτροπής(2),

τη γνώμη της Επιτροπής Περιφερειών(3),

Εκτιμώντας τα ακόλουθα:

(1) Με την απόφαση 1999/311/ΕΚ(4) το Συμβούλιο ενέκρινε την τρίτη φάση του διευρωπαϊκού προγράμματος συνεργασίας για την τριτοβάθμια εκπαίδευση (Tempus ΙΙΙ) (2000-2006).

(2) Το πρόγραμμα αυτό απευθύνεται στις μη συνδεδεμένες χώρες της κεντρικής και της ανατολικής Ευρώπης που είναι επιλέξιμες για οικονομική βοήθεια βάσει του κανονισμού (ΕΟΚ) αριθ. 3906/89 (πρόγραμμα Phare)(5) ή του προγράμματος που πρόκειται να το αντικαταστήσει, καθώς και στα Νέα Ανεξάρτητα Κράτη της πρώην Σοβιετικής Ένωσης και τη Μογγολία που αναφέρονται στον κανονισμό (ΕΚ, Ευρατόμ) αριθ. 99/2000 του Συμβουλίου, της 29ης Δεκεμβρίου 1999, για την χορήγηση συνδρομής στα κράτη εταίρους της Ανατολικής Ευρώπης και της κεντρικής Ασίας(6) (το οποίο αντικαθιστά το παλαιό πρόγραμμα Tacis).

(3) Η υποσημείωση που έχει εισαχθεί στο άρθρο 2 της απόφασης 1999/311/ΕΚ διευκρινίζει ότι το πρόγραμμα απευθύνεται "σήμερα" στην Αλβανία, τη Βοσνία-Ερζεγοβίνη και την πρώην Γιουγκοσλαβική Δημοκρατία της Μακεδονίας.

(4) Είναι σκόπιμο να μπορεί να επεκταθεί στο μέλλον το πρόγραμμα Tempus ΙΙΙ σε άλλες χώρες της περιοχής, και ιδίως στην Κροατία,

ΑΠΟΦΑΣΙΖΕΙ:

Άρθρο 1

Η απόφαση 1999/311/ΕΚ τροποποιείται ως εξής:

1. Στο άρθρο 2, το πρώτο εδάφιο αντικαθίσταται από το ακόλουθο κείμενο:"Το Tempus ΙΙΙ αφορά τις μη συνδεδεμένες χώρες της κεντρικής και ανατολικής Ευρώπης που είναι επιλέξιμες για οικονομική βοήθεια βάσει του κανονισμού (ΕΟΚ) αριθ. 3906/89 (πρόγραμμα Ρhare) ή του προγράμματος που πρόκειται να το αντικαταστήσει, καθώς και τα Νέα Ανεξάρτητα Κράτη της πρώην Σοβιετικής Ένωσης και τη Μογγολία, που αναφέρονται στον κανονισμό (ΕΚ, Ευρατόμ) αριθ. 99/2000 (που αντικαθιστά το παλαιό πρόγραμμα Tacis). Οι χώρες αυτές καλούνται στο εξής 'επιλέξιμες χώρες.'"

2. Η υποσημείωση 1 διαγράφεται.

Άρθρο 2

Η παρούσα απόφαση παράγει αποτελέσματα την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 17 Ιουλίου 2000.

Για το Συμβούλιο

Ο Πρόεδρος

L. Fabius

(1) Γνώμη που διατυπώθηκε στις 14 Ιουνίου 2000 (δεν έχει ακόμα δημοσιευθεί στην Επίσημη Εφημερίδα).

(2) Γνώμη που διατυπώθηκε στις 29 Μαΐου 2000 (δεν έχει ακόμα δημοσιευθεί στην Επίσημη Εφημερίδα).

(3) Γνώμη που διατυπώθηκε στις 14 Ιουνίου 2000 (δεν έχει ακόμα δημοσιευθεί στην Επίσημη Εφημερίδα).

(4) ΕΕ L 120 της 8.5.1999, σ. 30.

(5) ΕΕ L 375 της 23.12.1989, σ. 11· κανονισμός όπως τροποποιήθηκε τελευταία από τον κανονισμό (ΕΚ) αριθ. 1266/1999 (ΕΕ L 161 της 20.6.1999, σ. 68).

(6) ΕΕ L 12 της 18.1.2000, σ. 1.
Απόφαση του Συμβουλίου

της 19ης Ιουνίου 2000

για το διορισμό ενός τακτικού μέλους από το Ηνωμένο Βασίλειο στην Επιτροπή των Περιφερειών

(2000/403/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου της 26ης Ιανουαρίου 1998(1), για το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας ότι μετά την παραίτηση της κας Linda Matthews, μέλους από το Ηνωμένο Βασίλειο, η οποία γνωστοποιήθηκε στο Συμβούλιο στις 21 Δεκεμβρίου 1999, έμεινε κενή η αντίστοιχη θέση τακτικού μέλους της Επιτροπής των Περιφερειών,

Έχοντας υπόψη την πρόταση της κυβέρνησης του Ηνωμένου Βασιλείου,

ΑΠΟΦΑΣΙΖΕΙ:

Άρθρο μόνο

Ο κ. John Griffiths διορίζεται τακτικό μέλος της Επιτροπής των Περιφερειών εις αντικατάσταση της κας Linda Matthews, για το υπόλοιπο της θητείας της προκατόχου του, δηλαδή έως τις 25 Ιανουαρίου 2002.

Λουξεμβούργο, 19 Ιουνίου 2000.

Για το Συμβούλιο

Ο Πρόεδρος

L. Capoulas Santos

(1) ΕΕ L 28 της 4.2.1998, σ. 19.
Απόφαση της Επιτροπής

της 29ης Μαΐου 2000

που επιτρέπει στη Δημοκρατία της Αυστρίας να πραγματοποιεί μόνο δύο έρευνες χοιροειδών ανά έτος

[κοινοποιηθείσα υπό τον αριθμό Ε(2000) 1396]

(Το κείμενο στη γερμανική γλώσσα είναι το μόνο αυθεντικό)

(Κείμενο που παρουσιάζει ενδιαφέρον για τον ΕΟΧ)

(2000/380/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 93/23/ΕΟΚ του Συμβουλίου, της 1ης Ιουνίου 1993, σχετικά με τις στατιστικές έρευνες που θα πρέπει να πραγματοποιούνται στον τομέα της παραγωγής χοίρων(1), όπως τροποποιήθηκε τελευταία από την οδηγία 97/77/ΕΚ(2), και ιδίως το άρθρο 1 παράγραφος 4,

Εκτιμώντας τα ακόλουθα:

(1) Η Δημοκρατία της Αυστρίας υπέβαλε μεθοδολογική τεκμηρίωση η οποία, σύμφωνα με την οδηγία 93/23/ΕΟΚ, εγγυάται τη διατήρηση της ποιότητας των προβλέψεων παραγωγής.

(2) Είναι απαραίτητο να επιτραπεί στο εν λόγω κράτος μέλος να προβαίνει σε δύο μόνο έρευνες ετησίως, απέχουσες χρονικά κατά έξι μήνες, ήτοι κατά τους μήνες Μάιο/Ιούνιο και Νοέμβριο/Δεκέμβριο,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Σύμφωνα με το άρθρο 1 παράγραφος 4 της οδηγίας 93/23/ΕΟΚ, επιτρέπεται στη Δημοκρατία της Αυστρίας να προβαίνει σε δύο μόνο έρευνες ετησίως, χρονικά απέχουσες μεταξύ τους κατά έξι μήνες, ήτοι κατά τους μήνες Μάιο/Ιούνιο και Νοέμβριο/Δεκέμβριο.

Άρθρο 2

Η παρούσα απόφαση απευθύνεται στη Δημοκρατία της Αυστρίας.

Βρυξέλλες, 29 Μαΐου 2000.

Για την Επιτροπή

Pedro Solbes Mira

Μέλος της Επιτροπής

(1) ΕΕ L 149 της 21.6.1993, σ. 1.

(2) ΕΕ L 10 της 16.1.1998, σ. 28.
Απόφαση του Συμβουλίου

της 22ας Μαΐου 2000

για την τροποποίηση της απόφασης 1999/319/ΚΕΠΠΑ για την εφαρμογή της κοινής θέσης 1999/318/ΚΕΠΠΑ σχετικά με πρόσθετα περιοριστικά μέτρα κατά της Ομοσπονδιακής Δημοκρατίας της Γιουγκοσλαβίας

(2000/348/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

την κοινή θέση 1999/318/ΚΕΠΠΑ(1) που υιοθέτησε το Συμβούλιο στις 10 Μαΐου 1999 σχετικά με πρόσθετα περιοριστικά μέτρα κατά της Ομοσπονδιακής Δημοκρατίας της Γιουγκοσλαβίας (ΟΔΓ) και ιδίως το άρθρο 1 παράγραφος 1 αυτής, σε συνδυασμό με το άρθρο 23 παράγραφος 2 της συνθήκης για την Ευρωπαϊκή Ένωση,

λαμβάνοντας υπόψη την κοινή θέση 2000/56/ΚΕΠΠΑ του Συμβουλίου(2),

Εκτιμώντας τα ακόλουθα:

(1) Κατ' εφαρμογή της απόφασης 1999/319/ΚΕΠΠΑ(3), το Συμβούλιο ενέκρινε ένα κατάλογο ατόμων που αναφέρονται για μη εισδοχή στα κράτη μέλη.

(2) Ο κατάλογος αυτός πρέπει να ενημερωθεί,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το άρθρο 1 της απόφασης 1999/319/ΚΕΠΠΑ αντικαθίσταται από το ακόλουθο κείμενο:

"Άρθρο 1

Τα πρόσωπα των οποίων η εισδοχή απαγορεύεται, κατά το άρθρο 1 της κοινής θέσης 1999/318/ΚΕΠΠΑ, είναι τα εξής:

>ΘΕΣΗ ΠΙΝΑΚΑ>"

Άρθρο 2

Η παρούσα απόφαση αρχίζει να ισχύει την ημέρα της έκδοσής της.

Άρθρο 3

Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 22 Μαΐου 2000.

Για το Συμβούλιο

Ο Πρόεδρος

J. Gama

(1) ΕΕ L 123 της 13.5.1999, σ. 1· κοινή θέση όπως τροποποιήθηκε από την κοινή θέση 1999/604/ΚΕΠΠΑ (ΕΕ L 236 της 7.9.1999 σ. 1).

(2) ΕΕ L 21 της 26.1.2000, σ. 4.

(3) ΕΕ L 123 της 13.5.1999, σ. 3· απόφαση όπως τροποποιήθηκε από την απόφαση 1999/612/ΚΕΠΠΑ (ΕΕ L 242 της 14.9.1999, σ. 32).
Απόφαση του Συμβουλίου

της 30ής Μαρτίου 2000

για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με την επέκταση του κοινού δικτύου επικοινωνιών/κοινού συστήματος διεπικοινωνίας (CCN/CSI), στο πλαίσιο της σύμβασης περί του κοινού καθεστώτος διαμετακόμισης

(2000/305/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2 πρώτη φράση και παράγραφος 3 πρώτο εδάφιο,

την πρόταση της Επιτροπής,

Εκτιμώντας τα ακόλουθα:

(1) Για την εφαρμογή του μηχανοργανωμένου συστήματος διαμετακόμισης που προβλέπεται από την απόφαση αριθ. 1/1999 της μεικτής επιτροπής ΕΚ/ΕΖΕΣ για την κοινή διαμετακόμιση(1), απαιτείται η δημιουργία ενός διεθνούς μηχανοργανωμένου συστήματος που να επιτρέπει την ανταλλαγή πληροφοριών μεταξύ των αρμοδίων αρχών των συμβαλλομένων μερών της σύμβασης της 20ής Μαΐου 1987 περί του κοινού καθεστώτος διαμετακόμισης(2), στο εξής καλούμενης "σύμβαση".

(2) Η Ευρωπαϊκή Κοινότητα έχει ήδη αναπτύξει κοινό δίκτυο επικοινωνιών/κοινό σύστημα διεπικοινωνίας (CCN/CSI), το οποίο ανταποκρίνεται στις απαιτούμενες προϋποθέσεις.

(3) Η απόφαση αριθ. 2/1999 της μεικτής επιτροπής ΕΚ/ΕΖΕΣ για την κοινή διαμετακόμιση προβλέπει ότι το CCN/CSI χρησιμοποιείται από όλα τα συμβαλλόμενα μέρη της σύμβασης(3) και ότι η χρηματοδοτική συμμετοχή των χωρών εταίρων και κάθε άλλο συναφές θέμα καθορίζονται με κοινή συμφωνία μεταξύ της Κοινότητας και εκάστης των χωρών εταίρων.

(4) Στις 22 Οκτωβρίου 1999, το Συμβούλιο εξουσιοδότησε την Επιτροπή των Ευρωπαϊκών Κοινοτήτων να διαπραγματευθεί, με καθεμία από τις μη κοινοτικές χώρες που είναι συμβαλλόμενα μέρη της σύμβασης, συμφωνία υπό μορφή ανταλλαγής επιστολών για την επέκταση του CCN/CSI, για καθεμία από αυτές.

(5) Η Επιτροπή διαπραματεύθηκε την επέκταση του CCN/CSI στην Ελβετική Συνομοσπονδία.

(6) Η συμφωνία υπό μορφή ανταλλαγής επιστολών σχετικά με την επέκταση αυτή θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με την επέκταση του κοινού δικτύου επικοινωνιών/κοινού συστήματος διεπικοινωνίας (CCN/CSI), στο πλαίσιο της σύμβασης περί του κοινού καθεστώτος διαμετακόμισης, εγκρίνεται εξ ονόματος της κοινότητας.

Το κείμενο της συμφωνίας υπό μορφή ανταλλαγής επιστολών, επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου εξουσιοδοτείται να ορίσει το(-τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία υπό μορφή ανταλλαγής επιστολών, δεσμεύοντας την Κοινότητα.

Άρθρο 3

Η παρούσα απόφαση παράγει αποτελέσματα από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 30 Μαρτίου 2000.

Για το Συμβούλιο

Ο Πρόεδρος

J. Sócrates

(1) ΕΕ L 65 της 12.3.1999, σ. 50.

(2) ΕΕ L 226 της 13.8.1987, σ. 2.

(3) ΕΕ L 119 της 7.5.1999, σ. 53.
Απόφαση της Επιτροπής

της 24ης Μαρτίου 2000

για την έγκριση νέων φυτεύσεων ελαιοδένδρων στη Γαλλία

[κοινοποιηθείσα υπό τον αριθμό Ε(2000) 807]

(Το κείμενο στη γαλλική γλώσσα είναι το μόνο αυθεντικό)

(2000/272/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1638/98 του Συμβουλίου, της 20ής Ιουλίου 1998, για την τροποποίηση του κανονισμού αριθ. 136/66/ΕΟΚ περί δημιουργίας κοινής οργανώσεως αγοράς στον τομέα των λιπαρών ουσιών(1), και ιδίως το άρθρο 4,

τον κανονισμό (ΕΚ) αριθ. 2366/98 της Επιτροπής, της 30ής Οκτωβρίου 1998, για τις λεπτομέρειες εφαρμογής του καθεστώτος ενίσχυσης στην παραγωγή ελαιόλαδου για τις περιόδους εμπορίας 1998/99 έως 2000/01(2), όπως τροποποιήθηκε από τον κανονισμό (ΕΚ) αριθ. 1273/1999(3), και ιδίως το άρθρο 4 παράγραφος 1,

Εκτιμώντας τα ακόλουθα:

(1) Το άρθρο 4 του κανονισμού (ΕΚ) αριθ. 1638/98 προβλέπει ότι τα συμπληρωματικά ελαιόδενδρα και οι αντίστοιχες εκτάσεις που φυτεύθηκαν μετά την 1η Μαΐου 1998, ή για τις οποίες δεν υποβλήθηκε δήλωση καλλιέργειας σε ημερομηνία που θα καθοριστεί, δεν παρέχουν το δικαίωμα ενίσχυσης στους παραγωγούς ελιών στο πλαίσιο της κοινής οργανώσεως αγοράς των λιπαρών ουσιών που θα ισχύει την 1η Νοεμβρίου 2001. Ωστόσο, σύμφωνα με το ίδιο άρθρο, μπορούν να ληφθούν υπόψη, εντός ορισμένων ορίων που θα καθοριστούν, τα συμπληρωματικά ελαιόδενδρα στο πλαίσιο προγράμματος μετατροπής παλαιού ελαιώνα και οι νέες φυτείες επί εκτάσεων που έχουν προβλεφθεί σε πρόγραμμα το οποίο έχει εγκριθεί από την Επιτροπή.

(2) Όσον αφορά τη Γαλλία, το άρθρο 4 του κανονισμού (ΕΚ) αριθ. 1638/98 προβλέπει προγράμματα που θα εγκριθούν από την Επιτροπή που αφορούν εκτάσεις 3500 εκταρίων.

(3) Το γαλλικό εθνικό πρόγραμμα που αφορά τις νέες φυτεύσεις, που κοινοποιήθηκε από τις γαλλικές αρχές για έγκριση στην Επιτροπή στις 29 Ιουνίου 1999, καθορίζει επακριβώς τα στοιχεία που αναφέρονται στο άρθρο 4 παράγραφος 3 του κανονισμού (ΕΚ) αριθ. 2366/98. Το πρόγραμμα αυτό καλύπτει τη συνολική έκταση που προβλέπεται από το άρθρο 4 του κανονισμού (ΕΚ) αριθ. 1638/98.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης λιπαρών ουσιών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το γαλλικό εθνικό πρόγραμμα νέων φυτεύσεων 3500 εκταρίων ελαιοδένδρων που προβλέπονται στο άρθρο 4 του κανονισμού (ΕΚ) αριθ. 1638/98.

Άρθρο 2

Η παρούσα απόφαση απευθύνεται στη Γαλλική Δημοκρατία.

Βρυξέλλες, 24 Μαρτίου 2000.

Για την Επιτροπή

Franz Fischler

Μέλος της Επιτροπής

(1) ΕΕ L 210 της 28.7.1998, σ. 32.

(2) ΕΕ L 293 της 31.10.1998, σ. 50.

(3) ΕΕ L 151 της 18.6.1999, σ. 12.
Απόφαση του Συμβουλίου

της 17ης Απριλίου 2000

για το διορισμό ενός τακτικού μέλους και δύο αναπληρωματικών μελών, από το Βέλγιο, της Επιτροπής των Περιφερειών

(2000/309/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου, της 26ης Ιανουαρίου 1998(1) για τον διορισμό των τακτικών και των αναπληρωματικών μελών της Επιτροπής των Περιφερειών,

Εκτιμώντας ότι έχουν κενωθεί μία θέση τακτικού μέλους της Επιτροπής των Περιφερειών, συνεπεία της παραιτήσεως του κ. Charles Picque, και δύο θέσεις αναπληρωματικών μελών της, συνεπεία της παραιτήσεως του κ. Hervé Hasquin και του κ. Rufin Grijp, παραιτήσεων που γνωστοποιήθηκαν στο Συμβούλιο στις 3 Νοεμβρίου και 15 Δεκεμβρίου 1999,

Έχοντας υπόψη την πρόταση της βελγικής κυβέρνησης,

ΑΠΟΦΑΣΙΖΕΙ:

Άρθρο μόνο

1. Ο κ. François Roelants du Vivier διορίζεται τακτικό μέλος της Επιτροπής των Περιφερειών εις αντικατάσταση του κ. Charles Picque, για το υπόλοιπο της θητείας αυτού, ήτοι έως τις 25 Ιανουαρίου 2002.

2. Ο κ. Éric Tomas και η κα Annemie Neyts-Uyttebroeck διορίζονται αναπληρωματικά μέλη της Επιτροπής των Περιφερειών εις αντικατάσταση του κ. Hervé Hasquin και του κ. Rufin Grijp, για το υπόλοιπο της θητείας αυτών, ήτοι έως τις 25 Ιανουαρίου 2002.

Λουξεμβούργο, 17 Απριλίου 2000.

Για το Συμβούλιο

Ο Πρόεδρος

L. Capoulas Santos

(1) ΕΕ L 28 της 4.2.1998, σ. 19.
ΑΠΟΦΑΣΗ ΤΗΣ ΕΠΙΤΡΟΠΗΣ

της 25ης Φεβρουαρίου 2000

που τροποποιεί την απόφαση 94/652/ΕΚ για την κατάρτιση του καταλόγου των προς εκτέλεση καθηκόντων και της κατανομής τους στο πλαίσιο της συνεργασίας των κρατών μελών κατά την επιστημονική εξέταση θεμάτων που αφορούν τα τρόφιμα

[κοινοποιηθείσα υπό τον αριθμό Ε(2000) 498]

(Κείμενο που παρουσιάζει ενδιαφέρον για τον ΕΟΧ)

(2000/198/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 93/5/ΕΟΚ του Συμβουλίου, της 25ης Φεβρουαρίου 1993, για τη συνδρομή και τη συνεργασία των κρατών μελών με την Επιτροπή σχετικά με την επιστημονική εξέταση θεμάτων που αφορούν τα τρόφιμα(1), και ιδίως το άρθρο 3,

Εκτιμώντας τα ακόλουθα:

(1) Με την απόφαση 94/458/ΕΚ της Επιτροπής(2) θεσπίζονται οι κανόνες διοικητικής διαχείρισης της συνεργασίας κατά την επιστημονική εξέταση θεμάτων που αφορούν τα τρόφιμα.

(2) Η απόφαση 94/652/ΕΚ της Επιτροπής(3) θέσπισε τον κατάλογο και την κατανομή των καθηκόντων που πρέπει να εκτελούνται από τις χώρες μέλη στα πλαίσια της συνεργασίας στην επιστημονική εξέταση θεμάτων που αφορούν τα τρόφιμα· ότι στο άρθρο 3 της οδηγίας 93/5/ΕΟΚ προβλέπεται η ενημέρωση, ανά εξάμηνο τουλάχιστον, του καταλόγου των καθηκόντων και η κατανομή αυτών.

(3) Κατά την κατάρτιση και την ενημέρωση του καταλόγου των καθηκόντων πρέπει να λαμβάνονται υπόψη οι ανάγκες για την προστασία της δημόσιας υγείας στην Κοινότητα και οι απαιτήσεις της κοινοτικής νομοθεσίας στον τομέα των τροφίμων.

(4) Τα καθήκοντα πρέπει να κατανέμονται με βάση την επιστημονική εξειδίκευση και τους διαθέσιμους πόρους των κρατών μελών, ιδίως δε των φορέων που θα μετέχουν στην επιστημονική συνεργασία.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφίμων.

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 94/652/ΕΚ που θεσπίζει τον κατάλογο και την κατανομή των καθηκόντων που πρέπει να εκτελούνται από τις χώρες μέλη στα πλαίσια της συνεργασίας στην επιστημονική εξέταση των θεμάτων που αφορούν τα τρόφιμα αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 25 Φεβρουαρίου 2000.

Για την Επιτροπή

Erkki LIIKANEN

Μέλος της Επιτροπής

(1) ΕΕ L 52 της 4.3.1993, σ. 18.

(2) ΕΕ L 189 της 23.7.1994, σ. 84.

(3) ΕΕ L 253 της 29.9.1994, σ. 29.

ΠΑΡΑΡΤΗΜΑ

Κατάλογος των καθηκόντων των κρατών μελών στο πλαίσιο της συνεργασίας τους στην επιστημονική εξέταση θεμάτων που αφορούν τα τρόφιμα

>ΘΕΣΗ ΠΙΝΑΚΑ>
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 14ης Φεβρουαρίου 2000

για το διορισμό ενός μέλους από τη Γερμανία στην Επιτροπή των Περιφερειών

(2000/153/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου, της 26ης Ιανουαρίου 1998(1) για το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας τα ακόλουθα:

Μετά την παραίτηση του κ. Hans-Otto Bräutigam, η οποία γνωστοποιήθηκε στο Συμβούλιο στις 11 Ιανουαρίου 2000, έμεινε κενή η αντίστοιχη θέση αναπληρωματικού μέλους της Επιτροπής των Περιφερειών,

Έχοντας υπόψη την πρόταση της γερμανικής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. Kurt Schelter διορίζεται τακτικό μέλος της Επιτροπής των Περιφερειών, εις αντικατάσταση του κ. Hans-Otto Bräutigam για το υπόλοιπο της θητείας του προκατόχου του, δηλαδή έως τις 25 Ιανουαρίου 2002.

Βρυξέλλες, 14 Φεβρουαρίου 2000.

Για το Συμβούλιο

Ο Πρόεδρος

J. GAMA

(1) ΕΕ L 28 της 4.2.1998, σ. 19.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 31ης Ιανουαρίου 2000

περί του διορισμού μέλους της συμβουλευτικής επιτροπής του οργανισμού εφοδιασμού της Ευρατόμ

(2000/C 37/03)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για των ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 54 δεύτερο και τρίτο εδάφιο,

το άρθρο Χ του καταστατικού του Οργανισμού Εφοδιασμού της Ευρατόμ(1), όπως τροποποιήθηκε τελευταία από την απόφαση 95/1/ΕΚ, Ευρατόμ, ΕΚΑΧ, της 1ης Ιανουαρίου 1995(2),

την απόφαση του Συμβουλίου, της 14ης Ιουνίου 1999, περί του διορισμού των μελών της συμβουλευτικής επιτροπής του οργανισμού εφοδιασμού της Ευρατόμ(3),

τη γνώμη της Επιτροπής,

Εκτιμώντας:

ότι έχει κενωθεί μία θέση μέλους της προαναφερόμενης επιτροπής, λόγω της παραίτησης του κ. Pierre GOLDSCHMIDT την 1η Ιουνίου 1999, η οποία γνωστοποιήθηκε στο Συμβούλιο στις 16 Μαρτίου 1999·

ότι πρέπει, κατά συνέπεια, να πληρωθεί αυτή η θέση·

την υποψηφιότητα που πρότεινε η βελγική κυβέρνηση στις 16 Μαρτίου 1999,

ΑΠΟΦΑΣΙΖΕΙ:

Άρθρο μόνο

Ο κ. Gérard PAULUIS διορίζεται μέλος της συμβουλευτικής επιτροπής του οργανισμού εφοδιασμού της Ευρατόμ για το υπόλοιπο διάστημα της θητείας αυτής της επιτροπής, δηλαδή έως τις 28 Μαρτίου 2001.

Βρυξέλλες, 31 Ιανουαρίου 2000.

Για το Συμβούλιο

Ο Πρόεδρος

J. PINA MOURA

(1) ΕΕ 27 της 6.12.1958, σ. 534/58.

(2) ΕΕ L 1 της 1.1.1995, σ. 1.

(3) ΕΕ C 186 της 2.7.1999, σ. 1.